钦定古今图书集成/历象汇编/岁功典/第002卷 > 梁
## 钦定古今图书集成/历象汇编/岁功典/第002卷 > 梁

### 武帝天监七年五郊迎气祀不用牲

按《梁书。武帝本纪》，不载。　按《隋书礼仪志》：“梁制，迎气
以始祖配，牲用特牛一，其仪同南郊。天监七年，尚书
左丞司马筠等议，以昆虫未蛰，不以火田，鸠化为鹰，
罻罗方设。仲春之月，祀不用牲，止圭壁皮币。斯又事
神之道，可以不杀明矣。况今祀天，岂容尚此。请夏初
迎气，祭不用牲。”帝从之。